Nika Barbo in Zarja Fabjan, T3A
Vtisi iz ekskurzije so sončni, sladki, vroči. Najprej smo si uživali v lepem razgledu nad mestom Gradec. Sprehodili smo se po mestu, kjer smo videli »otok« na reki Muri. Imeli smo značilno avstrijsko kosilo »Wiener Schnitzel mit pommes«. Nato smo odšli malo v preteklost in si ogledali jurski park. Najboljši del je bila čokoladnica Zotter, kjer smo poskusili veliko vrst čokolade. V čokoladnici smo imeli možnost, da se najemo čokolade do sitega. Splača se potruditi skozi leto, da lahko doživiš nagradni izlet. Zahvala gre organizatorjem in sponzorjem , ki so nam čudovito popestrili dan.

Gregor Zadnik, R4B
Nagradni izlet je bil zelo zanimiv. Najboljši del je bila čokoladnica in degustacija čokolade. Prepričala me je čokolada z gozdnimi sadeži. Nerad se bom spominjal čistega kakava, ki je imel zelo poseben, grenak okus. Letos sem drugič na ekskurziji in mi je bila všeč, kljub vožnji, ki je bila dolga.

Rok Bunderšek, E2B
V Avstriji sem drugič, drugače sem prvič na tem izletu. V čokoladnici je bilo luštno. Probal sem veliko vrst čokolad, belo, temno…  Ogled dinozavrov  pa me ni prepričal. Mesto Gradec je zelo lepo mesto. V spominu pa mi bo ostala reka Mura ter most zaljubljencev, skozi katerega smo se sprehodili.

Maj Volkar, R2E
Letos sem prvič na nagradnem izletu.  Kljub zgodnji jutranji uri je bilo zelo zabavno. Mesto Gradec je čudovito in drago mesto. Užival sem tudi ob ogledu dinozavrov in okušanju čokolade.

Kaja Jelinič, T3B
Na nagradni ekskurziji mi je bilo zelo všeč. Najprej smo si ogledali znamenitosti Gradca in po napornem vzponu do grajskega griča ni bilo nikomur žal za trud, saj je bil razgled neverjeten. Zelo zanimivo je bilo tudi v Styrische parku, kjer smo si ogledali dinozavre v njihovi naravni velikosti. Najboljše ta dan za vse, pa je bila zagotovo čokoladnica Zotter, kjer smo lahko poskusili in pojedli kolikor čokolade smo hoteli.

